open-index/open-wikipedia-markdown huggingface dataset:
Esport Oilers

**Esport Oilers** on vuonna 1990 perustettu espoolainen salibandyn erikoisseura. Seura tunnettiin nimellä Espoon Oilers vuoteen 2013 asti, jolloin se muutti nimensä Esport Oilersiksi tehtyään yhteistyösopimuksen Esport-yhteisöjen kanssa. Esport Oilers oli lisenssimäärällä mitattuna Suomen suurin salibandyseura vuonna 2017. Miesten edustusjoukkue pelaa kaudella 2024–2025 maan korkeimmalla sarjatasolla F-liigassa. Edustusjoukkueen lisäksi seuralla on aikuisten sarjoissa II-divisioonassa pelaavat naisten joukkue ja miesten II-joukkue sekä IV-divisioonassa pelaava miesten III-joukkue. Pojissa juniorijoukkueita on kaikissa ikäluokista ja tytöillä B–E ikäluokissa.

Oilers pelaa kotiottelunsa Tapiolan Urheiluhallissa.

## Miesten edustusjoukkue

### Pelaajat

### Toimihenkilöt

## Saavutukset
* Suomen mestaruudet: 6 (1998–99, 2001–02, 2002–03, 2005–06, 2023–24, 2024–25)
* SM-hopeaa: 5 (1997–98, 1999–00, 2000–01, 2015–16, 2020–21)
* SM-pronssia: 5 (1996–97, 2003–04, 2010–11, 2021–22, 2022–23)
* Suomen cupin voitot: 2 (1995–96, 2001–02)

## Ennätykset

### Seuraennätykset
* Suurin voitto: Oilers - Classic 18–4 (2. marraskuuta 2005)
* Suurin tappio: Oilers - SPV 2–11 (31. tammikuuta 2015)
* Runkosarjan yleisöennätys: 3214 katsojaa (Oilers - TPS 4-1, 9. joulukuuta 2009)
* Eniten otteluita: Ilari Talvitie (373)
* Eniten maaleja: Jaakko Hintikka (266)
* Eniten syöttöpisteitä: Jaakko Hintikka (264)
* Eniten pisteitä: Jaakko Hintikka (530)
* Eniten jäähyminuutteja: Tedy Salutskij (242)

### Joukkuekohtaiset ennätykset
* Eniten tehtyjä maaleja pääsarjan historiassa: 4913 (1994–2023)
* Eniten pisteitä pääsarjan historiassa: 1129 (1994–2023)
* Eniten voittoja kauden aikana pääsarjan historiassa: 28 (2005–06)
* Eniten maaleja kauden aikana pääsarjan historiassa: 333 (2005–06)
* Paras maaliero kauden aikana pääsarjan historiassa: +152 (333 - 181 2005–06)
* Eniten torjuttuja rangaistuslaukauksia kauden aikana pääsarjan historiassa: 8 (2007–08)

### Henkilökohtaiset ennätykset
* Yhden kauden maaliennätys: 78 (Justus Kainulainen 2023–24)
* Runkosarjan yhden kauden piste-ennätys: 48 + 60 = 108 (Jaakko Hintikka 2005–06)
* Runkosarjan yhden kauden maaliennätys: 63 (Tero Tiitu 2005–06)
* Eniten ylivoimamaalisyöttöjä yhdellä kaudella: 16 (Matias Kaartinen 2012–13)
* Eniten alivoimamaaleja yhdellä kaudella: 7 (Tero Tiitu 2005–06)
* Eniten alivoimamaalisyöttöjä yhdellä kaudella: 6 (Jaakko Hintikka 2005–06)

## Lähteet

## Aiheesta muualla
* Seuran kotisivu
* nhlfinns.net, Oilersin pelaajatilastot miesten salibandyliigassa
Oilers

**Oilers** viittaa seuraaviin asioihin:

* Cape Breton Oilers, Kanadassa 1988–1996 toiminut jalkapalloseura
* Edmonton Oilers, NHL-jääkiekkojoukkue
* Esport Oilers, suomalainen salibandyseura
* Hydraulic Oilers, suomalainen jääkiekkojoukkue
* Pietarinkadun Oilers, suomalainen hyväntekeväisyysotteluita pelaava jääkiekkojoukkue
* *[[Pietarinkadun Oilers Go Go]]*, Radio Mafian ja YleX:n ohjelma.
* Stavanger Oilers, norjalainen jääkiekkojoukkue
* Tennessee Oilers, yhdysvaltalaisen amerikkalaisen jalkapallon seura Tennessee Titansin entinen nimi
* Tulsa Oilers, yhdysvaltalainen jääkiekkoseura.
Luettelo suurimmista tähdistä

Luettelo suurimmista tunnetuista tähdistä halkaisijan mukaan. Mittayksikkönä on Auringon säde, joka on päiväntasaajalla noin 696&nbsp;000 kilometriä.

## Lähteet

## Aiheesta muualla

*  BBC News - Three largest stars identified
* Slashdot - Three Largest Stars Identified
Luettelo lähimmistä tähdistä

Seuraavassa **luettelossa lähimmistä tähdistä** on lueteltu lähimmyysjärjestyksessä enintään 5 parsekin eli 16,308 valovuoden etäisyydellä sijaitsevat tähdet. Luettelo rajoittuu enintään 5 parsekiin, koska suuremmilla etäisyyksillä virhemarginaali on yleensä enemmän kuin 2 %. Enintään 5 parsekin etäisyydellä olevia tähtiä tunnetaan nykyisin Aurinko mukaan luettuna 66 kappaletta 50:ssä tähtijärjestelmässä.

Aurinkoa lähin tähti on 4,22 valovuoden päässä oleva Proxima Centauri eli Alfa Centauri C. Se on himmeä punainen kääpiö, jollaisia suurin osa lähitähdistä on. Itse päätähti Alfa Centauri on keltaisesta ja oranssista tähdestä koostuva lähekkäinen kaksoistähti, joka on Maasta 4,395 valovuoden eli 1,33 parsekin päässä. Suomessa paljain silmin havaittavista tähdistä lähin on 8,6 valovuoden päässä oleva Sirius.

Ruskeiden kääpiöiden nimet on esitetty rusehtavalla taustalla. Spektriluokan taustaväri vastaa kyseisen tähden spektriluokitusta. Tähtien, joiden näennäinen kirkkaus on yli 6,5 ja jotka eivät täten näy paljain silmin, näennäinen kirkkaus esitetään tummanharmaalla taustalla.

## Kartta lähimmistä tähdistä
Alla on englanninkielinen kartta joistakin lähimmistä tähdistä:

## Katso myös
* Luettelo absoluuttisesti kirkkaimmista lähitähdistä
* Luettelo näennäisesti kirkkaimmista tähdistä

## Huomautukset

## Lähteet

## Aiheesta muualla
### Tarkkoja luetteloita
* CNS3 - Gliese Catalog of Nearby Stars, 3rd Edition 
* A List of the Nearest Stars
* Star Tables
* Vizier Strasbourg near stars

### Epätarkkoja luetteloita
* Map of the 25 nearest star systems
* Sol Station — major stars within 100 light years
Perspektiivittömien kylien likvidointi

**Perspektiivittömien kylien likvidointi** oli pakkosiirto 1950–1960-luvun vaihteessa Neuvostoliitossa, jossa ”perspektiivittömiksi” eli kehityskelvottomiksi nähdyt maaseudun kylät autioitettiin ja niiden asukkaat joutuivat siirtymään suurempiin keskuskyliin. Tämä toteutettiin yhdistämällä kolhooseja suuremmiksi kokonaisuuksiksi tai muuttamalla niitä sovhooseiksi, lakkauttamalla kylien kaupat ja muut palvelut ja polttamalla kokonaisia kyliä.

Likvidointitoimien taustalla oli Neuvostoliiton maatalouden epäonnistunut kollektivisointi, joka oli muun muassa  johtanut nälänhätään 1930-luvulla. Toimilla pyrittiin luomaan tehokkaita maatalousyksiköitä, joilla saavutettaisiin Yhdysvaltojen etumatka maataloudessa, ja vähentämään kaupunkien ja maaseudun elintasoeroja. Toimet eivät kuitenkaan onnistuneet tehostamaan Neuvostoliiton maataloutta toivotulla tavalla.

Karjalassa likvidointitoimet heikensivät paikallisia murteita ja kulttuuria, kun karjalaiset sulautuivat keskuskylissä venäläiseen ja muuhun väestöön.

## Katso myös
* Luettelo Karjalan tasavallan entisistä kylistä

## Lähteet
Mäntsälä-lehti

**Paikallislehti Mäntsälä** (perustettu 1972) oli Mäntsälässä ja sen lähikunnissa Pornaisissa, Pukkilassa ja Askolassa ilmestynyt sanomalehti. Lehden perustivat Alisa ja Reijo Alanko. Se ilmestyi kaksi kertaa viikossa, maanantaisin ja perjantaisin. Lehden levikki laski tasaisesti 1990-luvulta lähtien noin 6&nbsp;000:sta loppuaikojensa 3&nbsp;700 kappaleeseen. Lehti siirtyi 1.12.2010 Suomen Lehtiyhtymä- konsernin omistukseen. Samalla konsernilla oli paikkakunnalla jo toinen ilmaisjakeluna jaettava Mäntsälän Viikkouutiset.
Mäntsälä-lehdestä löytyivät mäntsäläläiset tapahtumat, paljon tietoa palvelutarjonnasta sekä mm. "Lukijain palsta". Lisäksi säännöllisesti ilmestyi teemanumeroita mm. autoilusta ja asunnoista.

Mäntsälä-lehti oli ainoa tilattava paikallislehti paikkakunnalla. Se lakkautettiin 2013, samoin oli lakkautettu ilmaislehti Mäntsälän Viikkouutiset. Jäljelle jäi Suomen Lehtiyhtymän ESS-konsernilta ostama  Mäntsälän Uutiset. Siinä vaiheessa kaikki kolme olivat Suomen Lehtiyhtymän omistuksessa.

## Lähteet
Luettelo raskaimmista tähdistä

**Luettelossa raskaimmistä tähdistä** on tähtiä, joiden arvioitu massa on 25 Auringon verran tai enemmän. 

## Katso myös
* Luettelo kevyimmistä tähdistä

## Lähteet

## Aiheesta muualla
* Hubble Weighs In On The Heaviest Stars In The Galaxy
Pecos Bill

**Pecos Bill** on legendaarinen cowboy monissa yhdysvaltalaisissa kansantaruissa. Nämä tarut kirjasi vuonna 1923 Edward O'Reilly kirjassaan *Saga of Pecos Bill*.

Tarinan mukaan Pecos Bill syntyi Texasissa 1830-luvulla. Hän joutui eroon vanhemmistaan pienenä lapsena, kun hän putosi vaunuista lähellä Pecos-jokea. Preeriasudet ottivat Pecos Billin kasvatikseen, ja hän oppi heidän seurassaan puhumaan eläinten kieltä. Palatessaan ihmisten ilmoille Pecos Bill keksi lasson, kesytti pyörremyrskyn ja ratsasti sillä, käytti kalkkarokäärmettä ruoskana, juotti ranchinsa Rio Granden vedellä ja teki useita muita samantapaisia urotekoja. Hänen hevosensa nimi on Myrskytuuli ja vaimokseen hän otti Sue Nopsajalan.

Pecos Bill on ollut sarjakuvan ja piirroselokuvan aiheena.

## Katso myös
* Davy Crockett
* Paul Bunyan
* Calamity Jane
* Pecos Bill -sarjakuva

## Aiheesta muualla
* Pecos Bill -taru
Rooman keisari

**Rooman keisari** on Rooman tasavallan jälkeisen ajan Rooman valtakunnan hallitsijoista käytetty nimi. Varsinaista Rooman keisarin virkaa ei ollut, vaan kyse oli useiden virkojen ja valtuuksien yhdistelmästä, joka muuttui vuosisatojen kuluessa.

Keisarikunnan alkuaikoina aiemmat tasavaltalaiset muodot suurelta osin säilyivät. Tätä vaihetta keisariuden historiassa kutsutaan *prinsipaatiksi* keisari Augustuksen Rooman valtiolle vuonna 27 eaa. antaman valtiosäännön ja sanan *princeps* perusteella. Rooman hallitsija oli valtiosäännössä ensimmäinen kansalainen eli *princeps civium*. Myöhemmin 300-luvulla keisarius muuttui yksinvaltiuden suuntaan, josta käytetään nimitystä *dominaatti*, mutta keisariudesta ei silti muodostunut monarkiaa sen nykyisessä merkityksessä. Keisari oli virallisesti *[[primus inter pares]]*, ensimmäinen vertaistensa joukosta, eikä hänellä ollut rajatonta *[[de jure]]* -valtaa. Monet keisarit eivät olleet hallitsijoita myöskään *[[de facto]]*, sillä aikojen saatossa todellista valtaa käyttivät usein esimerkiksi byrokraatit ja sotilaat, joille keisari oli kätevä nukkehallitsija.

Keisarin auktoriteetti pohjautui tasavaltalaisiin virkoihin. Yleensä keisari valitutti itsensä sekä konsuliksi että kensoriksi. Hän johti myös senaattia princeps senatuksen (senaatin pään) viran haltijana ja pontifex-pappien kollegiota pontifex maximuksen viran haltijana. Näiden virkojen haltijana hänellä oli suuri henkilökohtainen arvovalta (*dignitas* ja *auctoritas*). Henkilökohtaisesti keisarilla oli myös *[[imperium]] maius* (suurempi imperium) ja tribuuninoikeudet. Tämän yhdistelmän johdosta keisarilla oli ylin tuomiovalta, veto-oikeus kaikkiin päätöksiin ja täydellinen koskemattomuus.

Keisarin tavallisia titteleitä olivat imperaattori, *[[Caesar (arvonimi)|caesar]]* ja *[[Augustus (arvonimi)|augustus]]*, joista ensimmäinen on tasavaltalainen sotapäällikön kunnianimi ja kaksi viimeistä on johdettu henkilönimistä. Alkuaikoina keisareilla ei ollut varsinaista univormua, myöhemmin he käyttivät purppuraviittaa ja diadeemia.

Suomen kielen *keisari*-sana juontuu Gaius Julius Caesarin nimestä. Caesarin on joskus tulkittu olleen ensimmäinen keisari, mutta periaatteessa hän toimi diktaattorina vanhan tasavaltalaisen järjestelmän rajoissa. Nykykäsityksen mukaan vasta Augustus vei tämän pitkään kestäneen valtionmuutoksen niin pitkälle, että voidaan puhua varsinaisesta keisariudesta.

## Katso myös

* Luettelo Rooman keisareista
* Bysantin keisari
* Historia Augusta
* Damnatio memoriae
* Pretoriaanikaarti
* Usurpaattori

## Lähteet

## Kirjallisuutta

* 

## Aiheesta muualla

*''De Imperatoribus Romanis'': An Online Encyclopedia of Roman Rulers and their Families
18 Scorpii

**18 Scorpii** (18 Sco, HR 6060) on Maata lähinnä oleva ns. Auringon kaksonen. Monet tähden ominaisuudet ovat hyvin lähellä Auringon vastaavia, ja sen takia tähti on vieraan elämän etsijöiden mielenkiinnon kohde. 18 Scorpiita pidettiin kymmenisen vuotta aurinkomaisimpana tunnettuna tähtenä. Kesäkuussa 2010 ilmoitettiin, että HIP 56948 on aurinkomaisin tunnettu tähti.

## 18 Scorpiin ja Auringon ominaisuuksien vertailu

Tähdeltä ei ole löydetty eksoplaneettoja, mikä saattaa viitata siihen, ettei sillä ole "kuumia jupitereita" niin kuin Auringollakaan eikä myöskään valokuvatun tyyppisiä, kaukana keskustähdestä sijaitsevia massiivisia kaasuplaneettoja, joita ei ole Auringollakaan. Nykytekniikalla Aurinkokunnan tyyppisen järjestelmän havaitseminen 18 Scorpiin ympäriltä on mahdotonta, ellei kooltaan suunnilleen Jupiteria vastaava planeetta pimennä 18 Scorpiita säännöllisin väliajoin. Tähdellä on sama pintalämpötila, väri, painovoima pinnalla, raudan osuus, mikroturbulenssi, pyörimisnopeus, kromosfäärin aktiivisuus sekä litiumin ja berylliumin osuus kuin Auringolla. Tähti kiertää Linnunrataa samalla tavoin kuin Aurinko. Tähden kirkkaus ja ikä on hieman suurempi kuin Auringolla. Alkuaineiden runsauskuvio on toisenlainen. Aikaisemmin väitettiin eniten Aurinkoa muistuttavaksi tähdeksi 16 Cygni A:ta, joka on Aurinkoa vanhempi ja kirkkaampi.

Tällöin tähden aktiivisuusvaihtelut ovat myös voimakkaampia kuin Auringon, ja sen kromosfääri on huomattavasti aurinkoa aktiivisempi.

## Lähteet

## Aiheesta muualla
*NASA article on 18 Scorpii
*18 Scorpii entry in the stellar database
Pecos Bill (sarjakuva)

**Pecos Bill** on amerikkalaisen kansantarun sankarista tehty italo-western-tyylinen lännensarjakuva.  Sarjakuvan loivat käsikirjoittaja Guido Martina ja kuvataiteilija Raffaele Paparella vuonna 1949. Paparellan lisäksi sarjaa piirsivät Pier Lorenzo de Vita, Antonio Canale , Roy D’Ami, Gino D’Antonio, Francesco Gamba ja Dino Battaglia

Sarjakuvan Pecos Bill on älykäs heikkojen puolustaja ja pahan vastustaja. Hän vastustaa tuliaseita ja käyttää vain lassoa, missä hän onkin erityisen taitava. Apunaan hänellä on Davy Crockett ja Calamity Jane, jotka vastaavat todella eläneitä henkilöitä vain nimeltään.

Lehti oli suosittu Suomessa 50-luvulla. Se ilmestyi a5-koossa joka toinen aukeama värillisenä. Sarjaa piirsi usea piirtäjä, muun muassa Hugo Pratt. Lehteä julkaistiin Suomessa 322 numeroa. Kustantaja oli aluksi Artko Oy, mutta vaihtui 1954 Kustannus oy Pecos Billiksi, joka julkaisi myös Korkeajännitystä. Alkuperäistä Pecos Bill Sagaa julkaistiin 165 numeroa maaliskuusta 1953 joulukuuhun 1961. Vuodesta 1962 vuoteen 1974 lehteä julkaisi Sarjakustannus Oy.  Sagan jälkeen julkaistiin 17 numeroa Pecos Bill-lehteä, jossa itse Pecos Bill ei seikkaillut lainkaan, mutta kesäkuussa 1963 Pecos Bill palasi 67 numeron ajaksi. Vuodet 1969-1973 julkaistiin uusintoja alkuperäisestä sarjasta 50-luvulta ja viimeisenä vuotena 1974 julkaistiin vielä 12 numeroa uutta Pecos Billiä. Vuonna 1981 ja 1982 Oy Lukemisto Urkki Lektyr ab ja sitten nimellä Oy Lukemisto Omnia ab julkaisi vielä kaksi lehteä nimellä Pecos Bill Ratsastaa Jälleen. Vuonna 2002 julkaistiin kaksi nostalgianumeroa ensimmäisistä Pecos Bill -lehdistä.

## Lähteet
Luettelo absoluuttisesti kirkkaimmista lähitähdistä

**Kirkkaat lähitähdet** ovat tässä tähtiä, joiden absoluuttinen kirkkaus on yli +8,5 eli mukaan ei lasketa punaisia kääpiötähtiä. Tähtiä on lueteltu muutamissa aurinkoa ympäröivissä palloissa, esim. pallossa jonka säde on 10 parsekia. Luettelot vain suunta-antavia, ei täydellisiä. Auringon tyyppisen tähden spektriluokka on G2V. Auringonkaltaisia ovat tähdet, joiden spektri on F, G tai K ja spektrissä esiintyy V.

## Tähtiä alle 10 parsekin päässä

10 parsekia on 32,6 valovuotta.

## Tähdet 10-13 parsekin välissä

Tähden etäisyys 32.7 - 42.4 valovuotta Auringosta.

## Tähtiä etäisyydellä 13 -- 15 parsekia

Tähtiä, jotka ovat arviolta 42.5 -- 48.9 valovuoden 
päässä auringosta.

## Joitain tähtiä, jotka yli 15 parsekin päässä

Nämä tähdet ovat yli 48,9 valovuoden päässä 
Auringosta.

## Katso myös
*Luettelo lähimmistä tähdistä
*Luettelo näennäisesti kirkkaimmista tähdistä
*Luettelo auringonkaltaisista tähdistä
*SETI
*Eksoplaneetta

## Aiheesta muualla

*Solstation - Some nearby stars
* Green Bank Observations 
* NStars database  — stellar objects within 25 parsecs
* ARICNS  — ARI database for nearby stars
* What color are the stars?
37 Geminorum

**37 Geminorum** on tähti, joka sijaitsee Kaksosten tähtikuviossa.

## Tietoja 37 Geminorumista
37 Geminorum muistuttaa huomattavasti Aurinkoa spektriltään, lämpötilaltaan, pyörimisnopeudeltaan, massaltaan, kirkkaudenmuutoksiltaan ja metallipitoisuudeltaan. Tämä G0V-spektriluokan tähti on noin 56,34 valovuoden eli 17,283 parsekin etäisyydellä. Tähti loistaa meille visuaalisella alueella magnitudilla +5,73. Tähden väri-indeksi B-V on +0,57 , absoluuttinen kirkkaus +4,54 magnitudia ja luminositeetti 1,33 Aurinkoa, eli se on kolmanneksen Aurinkoa kirkkaampi. Tähden massa on 1,1 ja säde 1,03 Aurinkoa. Pintalämpötila on 5500 K. Ikää 37 Geminorumilla on 5,5 miljardia vuotta eli hiukan enemmän kuin Auringolla.

## Lähteet
Respighi

**Respighi** on seuraavien henkilöiden sukunimi:

* Elsa Respighi, italialainen säveltäjä ja mezzosopraano
* Lorenzo Respighi (1824-1889), italialainen matemaatikko
* Ottorino Respighi, italialainen säveltäjä

Respighi voi olla myös:
* Respighi, kraatteri Kuussa
Beta Hydri

**Beta Hydri** (β Hyi / β Hydri) on Etelän vesikäärmeen tähdistössä 24,4 valovuoden päässä sijaitseva keltainen alijättiläistähti, joka on paisumassa punaiseksi jättiläiseksi.

Tähti on noin 2,5 miljardia vuotta Aurinkoa vanhempi, ja se muistuttaa huomattavasti Aurinkoa, minkä takia sitä on tutkittu paljon. Tähden massa on 1,1 Auringon massaa ja säde 1,46 Auringon sädettä, ja tähti on 3,53 kertaa Aurinkoa kirkkaampi. Tähden metallipitoisuus on 0,49-1,00 kertaa Auringon metallipitoisuus ja ikä 6,7 miljardia vuotta. Tähden auringonpilkkujakso on spektrimittausten mukaan noin 15-18 vuotta.

Beta Hydri on mukana NASAn suunnitelmassa tähdistä, joilta aletaan etsiä planeettoja Terrestrial Planet Finder (TPF) -ohjelmassa.

## Lähteet

## Aiheesta muualla
* 
* Stellar Activity - Beta Hydri
Launonen

**Launonen** on kylä Lopen kunnassa. Kylä sijaitsee suurin piirtein Lopen kirkonkylän ja Riihimäen puolessa välissä. Matkaa molempiin on noin 12 kilometriä.

## Historiaa
Launosissa on ollut asutusta jo runsaan tuhannen vuoden ajan. Launosten kylän nykytilaan vaikuttava historian jakso alkaa noin 1860-luvulta, jolloin kylän kartanoihin asettui vahvoja maatalouden kehittämisestä kiinnostuneita isäntiä. Voimakas maatalouden uudistaminen Launosten kartanossa ja erityisesti Santamäen kartanossa merkitsi suurta työvoiman lisäystä kylässä.

Santamäessä ryhdyttiin kehittämään myös monenlaista muuta tuotantoa kasvavan maatalouden tueksi, kuten meijeri, saha, tiilitehdas sekä mylly. Kormun kartano tuli naimakaupan mukana osaksi Santamäen isännän H. G. Paloheimon kasvavaa talousmahtia. Vuonna 1907 Paloheimo rakennutti kapearaiteisen hevosvetoisen Riihimäen–Lopen rautatien, joka kulki Kormun, Santamäen ja Launosten kylän läpi Kesijärvelle. Launosten rautatieasemalta oli säännöllistä henkilöliikennettä Riihimäelle vuodesta 1911 radan liikenteen muututtua höyryvetoiseksi. Rata oli toiminnassa vuoteen 1952.

## Aiheesta muualla
* Launosten kyläyhdistys ry 

### Kirjallisuutta
*Alhainen, Aatos (toim.): *Kartanokulttuurista nykyaikaan : Kormun-Launosten kyläkirja.* Kormun-Launosten kylätoimikunta 1997. .
Neale Donald Walsch

**Neale Donald Walsch** syntyi Milwaukeessa, Wisconsin-osavaltiossa perheeseen, joka kannusti häntä henkisellä tiellä. Hänet tunnetaan parhaiten kirjoittamistaan kirjoista *Keskusteluja Jumalan kanssa* ja *Ystävyys Jumalan kanssa*. 

Väitetään, että hänen kirjoittamansa kirjat ovat Jumalan *kanavoimia*, jotta ihmiset löytäisivät nykyaikaisen näkökulman Jumalaan. Esimerkiksi kirjan Jumala sanoo, että "sinun ei ole pakko tehdä mitään". Walsch/Jumala yrittää viestiä meille epäitsekkäästä Jumalasta, joka on erilainen kuin kristittyjen ja juutalaisten Jumala. Hänen näkemys tuo esille kokonaan uudenlaisen henkisyyden, jossa kaikki ihmisyys tulee keskittymään yhteen - jota voidaan kutsua sanoilla 'ihmisyyden tiimi'. 

Kirjoista löytyy rinnastuksia Bahá'í-uskoon. Kirjat ovat saaneet vetovoimaisen vaikutuksen New Age alakulttuurissa.

Ennen kirjojen julkaisemista Walsch toimi radion puheohjelman vetäjänä. Hän oli tuohon aikaan masentunut alkaessaan kirjoittamaan kirjoja.

Vuonna 2003 julkaistiin elokuva *Indigo*, jonka oli kirjoittanut Neale Donald Walsch ja James Twyman, ohjaajana Stephen Simon. Walsch myös näytteli elokuvan päähenkilöä.

Merkittävimmät suomennetut kirjat ovat:
* Keskusteluja Jumalan kanssa -sarja
* Ystävyys Jumalan kanssa

## Aiheesta muualla
*Keskusteluja Jumalan kanssa-websivu (englanninkielinen)
*Nealedonaldwalsch.com (englanninkielinen)
*Haastattelussa Neale (englanninkielinen)
*  Bookbrowse.com - Neale Donald Walsch henkilöhistoria  (englanninkielinen)
Keltainen kääpiö

**Keltainen kääpiö** on tähtitieteessä tähti, jonka massa on noin 0,7–1,4 Auringon massaa ja kirkkaus suunnilleen Auringon luokkaa tai hieman kirkkaampi ja himmeämpi. Keltaisen kääpiön ei tarvitse olla aurinkomainen tähti. Esimerkkejä keltaisista kääpiöistä ovat Aurinko, Alfa Centauri A, Zeta Reticuli, Eta Cassiopeiae, Delta Pavonis, 47 Ursae Majoris, Beta Hydri ja Rho Coronae Borealis.
51 Pegasi

**51 Pegasi** (51 Peg) on ensimmäinen auringonkaltainen tähti, jolta löydettiin eksoplaneetta 6. lokakuuta 1995 mittaamalla tarkasti tähden spektrin vaihteluja, jossa näkyi Doppler-ilmiöstä johtuva pieni säteisnopeuden vaihtelu.

51 Pegasi kuuluu hieman Aurinkoa kirkkaampana ja suurempana spektriluokkaan G2.5V tai G4-5Va, eli se on alijättiläinen tai kirkas pääsarjan tähti, joka on lähtenyt kehittymään pääsarjasta kohti punaista jättiläisvaihetta.

Tähti on 4–6&nbsp;% Aurinkoa massiivisempi, noin 7,5 miljardin vuoden ikäinen, ja sen metallipitoisuus on Aurinkoa suurempi. Se pyörähtää akselinsa ympäri kerran 37 vuorokaudessa.

51 Pegasiita kiertävän eksoplaneetan eli "kuuman jupiterin" 51 Pegasi b:n massa on yli 0,468 Jupiterin massaa, kiertoaika 4,23077 päivää, radan isoakselin puolikas 0,052 AU ja soikeus noin 0. Hyvin lähellä keskustähteään olevan planeetan lämpötila on 1&nbsp;200 K.
Seder

**Seder** on juutalainen juhlapäivällinen, jota vietetään pesah-juhlan ensimmäisenä ja toisena iltana ystävien ja sukulaisten kanssa. 

Ennen ateriaa kolme palaa matzohia(ohutta vehnänäkkileivän kaltaista keksiä) asetetaan matzoh-piiloon. Keskellä oleva pala matzohia murretaan puoliksi, toinen puoli laitetaan takaisin matzoh-piiloon mutta toinen puoli, joka sanotaan afikomeksi, piilotetaan.

Seder-pöytään katetaan aina seder-lautanen, jolla on *harosettia* (rouhittuja pähkinöitä, omenoita, kanelia ja viiniä - seos kuvaa laastia, jota juutalaisorjat käyttivät Egyptissä), persiljaa, joka on kastettu suolaveteen (kuvaa kevättä ja juutalaisten kyyneleitä), kananmuna (kuvaa kevättä), reisiluu (kuvaa uhrilammasta) ja vasta raastettua piparjuurta (kuvaa orjuuden karvautta). 

Aterian aikana kaadetaan neljä lasillista viiniä, jotka kuvaavat orjuudesta vapautumisen neljää eri vaihetta, sekä viides lasi (niin kutsuttu Eliaan malja), joka asetetaan seder-pöydälle. Päivällisen aikana talon ovi avataan profeetta Eliaa varten.

Päivällisen jälkeen lapset etsivät afikomenia, ja joka sen löytää,  saa erikoispalkinnon. Joissain perheissä afikomen rikotaan useampiin paloihin niin, että useampi lapsi voi saada löytämispalkinnon.

## Katso myös

* Haggada
Urumi

**Urumi** voi tarkoittaa seuraavia:

* urumit, kaakkois-Ukrainassa asuva turkinsukuinen kansa
* urumin kieli, urumien puhuma turkkilainen kieli
* Urumi (1945), japanilainen Ukuru-luokan sotalaiva
* Urumi, Santosh Sivan ohjaama intialainen elokuva vuodelta 2011
* urumi, alkujaan eteläintialainen ruoskamainen miekka.
Kumykki

**Kumykki** voi tarkoittaa ainakin seuraavia asioita:

* kumykki, turkkilainen kieli
* kumykit, turkkilainen kansa.
Tōhoku

**Tōhoku** (, "koillisseutu") on Japanin pääsaaren Honshūn pohjoisosat käsittävä alue. Se koostuu Akitan, Aomorin, Fukushiman, Iwaten, Miyagin ja Yamagatan prefektuureista.

Tōhoku sijaitsee kaukana Japanin poliittisen ja taloudellisen elämän keskuksista, joten se on suurilta osin säilyttänyt maaseutuluonteensa nykyaikaan saakka. Alue on muun Japanin tavoin vuoristoinen ja toimii merkittävänä riisintuottaja-alueena. Tōhoku voidaan jakaa itäiseen ja läntiseen osaan alueen lävistävän pohjois-eteläsuuntaisen Ōu-vuorijonon avulla tai pohjoiseen ja eteläiseen osaan siten, että Iwaten ja Akitan prefektuurit jäävät pohjoisosaan ja Miyagin sekä Yamagatan prefektuurit eteläiseen osaan. 

Tōhokun länsipuolinen osa on itäpuolta eristyneempi liikenneyhteyksien kannalta ja rajoittuu Japaninmereen. Länsipuoli on talvella runsaslumisempi kuin Tyynenmeren rannikon suojaisa itäpuoli. Pohjois-eteläsuuntainen jako on kuitenkin merkityksellisempi, sillä Tōhokun eteläpuolisko on taloudellisesti pohjoispuoliskoa huomattavasti kiinteämmässä yhteydessä Kantōn tasankoon ja Tokioon. Tōhoku Shinkansenin rakentamisen myötä raja on kuitenkin siirtymässä pohjoiseen. Tōhokun lounaisraja naapuriseutu Hokurikuun on suureksi osaksi keinotekoinen. Pohjoisessa Tōhokun erottaa Hokkaidōsta Tsugarun salmi, jonka nykyään alittaa Seikan-tunneli.

Tōhoku oli Japanin alkuperäiskansan, ainujen, viimeinen hallussaan pitämä alue Japanin pääsaarella. Japanilaisen asutuksen raja levisi alueelle etelästä 600–800-luvuilla. Nykyään asutus on keskittynyt suureksi osaksi laaksoon, joka erottaa Ōu-vuorijonon Kitakamin ja Abukuman ylängöistä. Merkittävin alueellinen kaupunki on Sendai.

## Lähteet
*
Kantō

**Kantō** (, "raja-aseman itäpuolen seutu") on Japanin pääsaaren Honshūn keskiosan itärannikolla sijaitseva alue. Siihen kuuluvat Chiban, Gunman, Ibarakin, Kanagawan, Saitaman, Tochigin ja Tokion prefektuurit. 

Kantō voidaan jakaa kahteen ala-alueeseen. Alueen eteläosa on Suur-Tokio, joka koostuu Chiban, Kanagawan, Saitaman ja Tokion prefektuureista ja on Japanin merkittävin metropolialue. Pohjoinen Kantō, johon kuuluvat Gunman, Ibarakin ja Tochigin prefektuurit, on menettänyt nopeasti maaseutuluonnettaan kaupunkialueen laajetessa pohjoiseen. Kantōn länsiosassa vuoret estävät kaupunkimaisen rakentamisen, ja alue liittyykin viereiseen Tōkain seutuun vain hyvin kapean rannikkokaistaleen kautta. Pohjoisessa Kantō rajautuu Tōhokun alueeseen. 

Kantō on saanut nimensä Kantōn tasangosta, jolla suuri osa, hieman yli 40 prosenttia, siitä sijaitsee. Kantō on Japanin Tyynenmeren rannikon teollistuneen kaupunkialueen, ”Tōkaidōn megalopoliksen”, itäinen päätepiste. Alue on toiminut Japanin poliittisena keskuksena feodaalikaudelta lähtien Kamakura- ja Edo-kausilla. Vuoden 2000 väestönlaskennan mukaan alueen prefektuurien yhteenlaskettu väkiluku oli 40&nbsp;433&nbsp;711 henkeä ja vuonna 1991 sen väestötiheys oli 1&nbsp;192 henkeä neliökilometriä kohti.

## Lähteet
* 

### Viitteet

## Aiheesta muualla
Mallioikeus

**Mallioikeudella** () suojataan tuotteen uutta muotoilua muun muassa jäljittelyä vastaan. Mallioikeudessa suojan kohteena on tuotteen tai sen osan ulkomuoto. Suojan kohteen tulee aina olla konkreettinen tavara. Suomessa mallioikeuden rekisteröi Patentti- ja rekisterihallitus (PRH). Ulkomailla mallisuojaa hakevilla on käytettävissään kolme eri vaihtoehtoa:  kansalliset rekisteröintijärjestelmät,  Euroopan unionin teollisoikeuksien viraston (EUIPO) hallinnoima yhteisömallijärjestelmä tai Maailman henkisen omaisuuden järjestön (WIPO) hallinnoima Haagin sopimuksen Geneven asiakirjan mukainen mallien kansainvälinen rekisteröintijärjestelmä. 

## Yleistä
Mallioikeus suojaa tuotteen  tai sen osan ulkomuodon. Mallioikeuden saanti edellyttää, että malli on uusi ja yksilöllinen. Mallioikeuslaki tuli voimaan 1.4.1971 ja sitä koskevat merkittävimmät muutokset  (Muutettu kansallinen mallilaki) ovat tulleet voimaan elokuussa 2002,  jolloin  kansallinen mallioikeuslainsäädäntö yhdenmukaistettiin  mallioikeusdirektiivin  edellyttämällä tavalla ja  toukokuussa  2011  Suomen liityttyä  kansainvälistä rekisteröintiä tarkoittavaan Haagin sopimuksen Geneven asiakirjaan.  Yhteisömalli eli EU:n alueen kattava mallioikeusjärjestelmä tuli voimaan 1.4.2003. Mallin määritelmä, rekisteröintiedellytykset, suojan sisältö ja laajuus sekä voimassaoloaika ovat samat kansallisessa järjestelmässä ja yhteisömallissa.

”Mallilla” tarkoitetaan tuotteen tai sen osan ulkomuotoa, joka johtuu tuotteen ja/tai sen koristelun piirteistä, erityisesti linjoista, ääriviivoista, väreistä, muodosta, pintarakenteesta ja/tai materiaalista.

”Tuotteella” tarkoitetaan kaikkia teollisesti tai käsityönä valmistettuja tavaroita mukaan luettuina muun muassa osat, jotka on tarkoitettu koottavaksi moniosaiseksi tuotteeksi, pakkauksia, pakkauksen ulkoasua, graafisia symboleita ja typografisia kirjasinlajeja, ei kuitenkaan tietokoneohjelmia.

Mallioikeuden kohteena voi olla perinteisesti tavara- ja koristemallit, mutta myös tuotteen irrottamattomat yksityiskohdat esimerkiksi pullon kaula. Myös muun muassa logot, käyttöliittymät, pakkausten ulkoasut sekä kirjasinmallit voivat olla mallioikeuden kohteina. 

Mallioikeus tarkoittaa sitä, ettei kukaan saa ilman mallioikeuden haltijan lupaa käyttää hyväksi mallia. Mallin hyväksikäyttämistä on muun muassa mallin mukaisen tai sen sisältävän tuotteen valmistaminen, tarjoaminen, markkinoille saattaminen, käyttäminen, maahantuonti, maastavienti taikka varastoiminen näihin tarkoituksiin.

Mallioikeus on hakemuksesta voimassa 5 vuotta ja se voidaan uudistaa neljästi aina viideksi vuodeksi kerrallaan. Enimmäissuoja-aika voi siis olla 25 vuotta.

## Auton osat
Mallisuoja ei Yhdysvalloissa ole koskenut auton varaosia. Euroopan komissio on esittänyt, että mallisuoja ei Euroopassa koskisi moniosaisen tuotteen osaa, jota käytetään tuotteen korjaamiseen sen alkuperäisen ulkoasun palauttamiseksi.

## Katso myös

* Patentti
* Tavaramerkki
* Hyödyllisyysmalli

## Lähteet

## Aiheesta muualla
* Mallitietokanta Perustiedot suomalaisista mallioikeuksista
* WIPOn ja EUIPO:n DesignView-tietokanta
* 
*
Helix (yhtye)

**Helix** on kanadalainen hard rock -yhtye, joka perustettiin Kitchenerissä Kanadan Ontarion osavaltiossa vuonna 1974. 

Helix julkaisi debyyttilevynsä *[[Breaking Loose]]* 1979. Yhtye oli suosituimmillaan 1980-luvulla. Kolmannen levyn ''No Rest for the Wickedin'' myötä Helix siirtyi suuremman levy-yhtiön, Capitolin listoille, samalla joukkoon liittyi rumpali Greg "Fritz" Hinz. Seuraavalta levyltä ''Walkin' the Razor's Edge'' irtosi hittisingle "*Rock you"*. Vuosikymmenen puolivälissä julkaistu ''Long Way to Heaven'' oli listaykkönen Ruotsissa.

Vuonna 1992 kitaristi Paul Hackman kuoli auto-onnettomuudessa yhtyeen pakettiauton kuljettajan nukahdettua rattiin. Yhtye julkaisi hänen muistolleen singlen "That Day Is Gonna Come", jonka videolla on käytetty kiertueilla kuvattua videomateriaalia. Yhdeksänkymmentäluvulla yhtyeessä oli lukuisia miehistönvaihdoksia.
j
Vuosituhannen alussa yhtye toimi osa-aikaisesti, Vollemrin toimiessa laulunopettajana ja Brian Doernerin liityttyä Sagaan vuonna 2005. Rumpali Hinz sai vakavan kallovamman pudottuaan katolta vuonna 2018, ja hänet korvasi kiertueella Syre-yhtyeen rumpali Jamie Constance. Vuonna 2019 yhtye julkaisi levyn *Old School,* jolla on 80-luvulla sävellettyjä kappaleita. Levy on omistettu yhtyeen edesmenneelle kitaristille Hackmanille, ja hänen soittoaan kuullaan kolmella kappaleella.

## Nykyinen kokoonpano
*Brian Vollmer - laulu
*Christopher Julke - kitara
*Kaleb Duck - kitara
*Daryl Gray - basso
*Greg "Fritz" Hinz - rummut

## Entisiä jäseniä
*Paul Hackman - kitara 1977-1992
*Brent Doerner - kitara

## Albumit
*1979 - *Breakin' Loose*
*1981 - *White lace & black leather*
*1983 - *[[No Rest for the Wicked (Helixin albumi)|No Rest for the Wicked]]*
*1984 - *[[Walkin' the Razor's Edge]]*
*1985 - *[[Long Way to Heaven]]*
*1987 - *[[Wild in the Streets]]*
*1989 - *over 60 minutes with... (best of)*
*1990 - *[[Back for Another Taste]]*
*1991 - *The Early Years*
*1993 - *It's A Business Doin' Pleasure*
*1998 - *Half Alive in 1996*
*1999 - *Deep Cuts - The Best Of*
*1999 - *B-Sides*
*2002 - Live! In Buffalo
*2004 - Rockin' In My Outer Space
*2004 - Never Trust Anyone Over 30
*2004 - Rockin' You for 30 Years 
*2007 - The Power Of Rock And Roll
*2008 - A Heavy Mental Christmas
*2009 - Vagabond Bones 
*2010 - Smash Hits...Unplugged!
*2014 - Bastard Of The Blues
*2016 - Rock It Science
*2018 - A Helix Christmas
*2019 - Old School

## Lähteet

## Aiheesta muualla
*Helixin viralliset sivut
Chūbu

**Chūbu** () on Japanin pääsaaren Honshūn keskellä oleva alue. Se koostuu yhdeksästä prefektuurista: Aichi, Fukui, Gifu, Ishikawa, Nagano, Niigata, Shizuoka, Toyama ja Yamanashi. 

Chūbu on käsitteenä uusi: se tarkoittaa kirjaimellisesti ”[Honshūn] keskiosaa”, ja sitä käytettiin ensimmäisen kerran maantiedon oppikirjassa 1900-luvun alussa. Se viittasi siten alueeseen, joka jää länsipuolella sijaitsevan Kinkin ja itäpuolella sijaitsevien Kantōn ja Ōshūn eli Tōhokun väliin. Historiallisesti se on jaettu Tyynenmeren rannikon Tōkain, Japaninmeren rannikon Hokurikun ja keskiosan vuoriston Tōsanin seutuihin.

Chūbun alue on vuoristoinen ja sitä hallitsevat Japanin Alpit, mutta niiden reunamille jää useita alankoja, joilla tuotetaan muun muassa riisiä, teetä ja sitrushedelmiä. Alueen kolme merkittävää teollisuuskeskusta ovat Nagoyan ympäristön Chūkyōn metropolialue, Tōkain rannikko Shizuokan ja Hamamatsun kaupunkien ympäristössä ja Hokurikun pohjoisosa Niigatan kaupungin ympäristössä. 

## Lähteet

## Aiheesta muualla
Kansai

**Kansai** () eli **Kinki** (近畿地方, *Kinki-chihō*) on alue Japanin pääsaaren Honshūn keskiosassa. Alueen merkittävimmät kaupungit ovat Japanin historiallinen pääkaupunki Kioto, talouskeskus Osaka ja tärkeä satama Kōbe. Kansain alueella ei ole tarkasti määriteltyjä rajoja, mutta tyypillisesti siihen lasketaan kuuluviksi Kioton, Osakan, Hyōgon, Naran, Mien, Shigan ja Wakayaman seitsemän prefektuuria. Tämän alueen pinta-ala on noin 33&nbsp;000 neliökilometriä ja siellä on yli 22 miljoonaa asukasta.

Nimi *Kansai* tarkoittaa ’tulliportin (*kan*) länsipuolta (*sai*)’ ja muodostaa vastaparin Kantōn alueelle, jonka nimi tarkoittaa vuorostaan ’tulliportin itäpuolta (*tō*)’. *Kinki* on Japanissa ensisijaisempi nimitys. *Kinai* (畿内) on puolestaan historiallinen termi, joka tarkoitti Kioton ja Naran ympäristön viittä historiallista provinssia: Izumi, Kawachi, Settsu, Yamashiro ja Yamato. *Kinki* viittaa alun perin tämän alueen (*ki*) viiteen provinssiin ja lähialueiden (*kin*) kymmeneen provinssiin.  

Kansain alue on japanilaisen kulttuurin kehto ja ennen Meiji-restauraatiota ja pääkaupungin siirtoa Tokioon myös maan poliittinen keskus. Nykyisinkin se on Länsi-Japanin ydinaluetta paitsi väestönsä myös taloutensa suhteen, ja sisältää Kioton, Osakan ja Kōben muodostaman Keihanshinin metropolialueen. Perinteisesti alue on jaettu sisäosan teollistuneempaan seutuun, johon kuuluvat Kioton, Osakan ja Hyōgon prefektuurit, ja maaseutumaisempaan ulko-osan seutuun, johon kuuluvat Shigan, Naran ja Wakayaman prefektuurit. Nykyisin tällä jaolla on vähemmän merkitystä Kioton ja Hyōgon pohjoisosien taantuessa ja Shigan eteläosien kaupungistuessa. Pohjoisessa Kansain alue rajautuu Japaninmereen, etelässä Tyyneenmereen. Shigan prefektuurissa sijaitsee Biwajärvi, Japanin suurin järvi, ja alueen eteläosassa laaja Kiin niemimaa, josta suuri osa on luonnontilaista ja taloudellisesti kehittymätöntä aluetta. 

## Lähteet

## Aiheesta muualla
Lotte Lehmann

**Lotte Lehmann** (27. helmikuuta 1888 – 26. elokuuta 1976) oli saksalainen sopraanolaulaja, jonka erikoisalaa oli saksankielinen oopperarepertuaari. Varsinkin Richard Straussin oopperoissa hän loisti – Lehmannin hienoimpana roolina pidetään *[[Ruusuritari]]n* Marsalkatarta.

## Lapsuus ja nuoruus
Lotte Lehmann syntyi Perlebergissä. Opiskeltuaan Berliinissä hän debytoi Hampurin valtionoopperassa vuonna 1909 kolmannen pojan roolissa Mozartin *[[Taikahuilu]]ssa*.

## Laulu-ura
Vuonna 1914 hän sai kiinnityksen Wienin valtionoopperaan, jossa hän esitti useita Straussin oopperoiden sankarittaria, muun muassa teoksissa *[[Ariadne auf Naxos]]* (1916), *[[Nainen ilman varjoa]]* (1919), *[[Intermezzo (ooppera)|Intermezzo]]* (1924) ja *[[Arabella]]* (1933. Lehmann lauloi myös useassa Puccinin oopperan Wienin ensi-illassa. 1914 Lehmann oli esiintynyt vuonna 1914 ensimmäisen kerran Lontoon Covent Gardenissa, jonne hän palasi vuosien 1924–1935 välillä esiintymään useaan otteeseen. Hän oli myös vakiovieras Salzburgin festivaaleilla, missä hän lauloi niin oopperoissa kuin resitaaleissakin, muun muassa kuulun kapellimestarin Arturo Toscaninin johtaman orkesterin säestämänä.

Vuonna 1930 Lehmann teki Amerikan-debyyttinsä Chicagossa, roolina oli Sieglinde Wagnerin *[[Valkyyria (ooppera)|Valkyyriassa]]*. Lehmannin muita Wagner-rooleja olivat Eva *[[Nürnbergin mestarilaulajat|Nürnbergin mestarilaulajissa]]* ja Elsa *[[Lohengrin]]issä*. Hän oli kuuluisa myös Beethovenin *[[Fidelio]]n* Leonoren roolista. Itävallan tultua liitetyksi Saksaan vuonna 1938 Lehmann muutti Yhdysvaltoihin, missä hän esiintyi Metropolitan-oopperassa vuoteen 1945 saakka.

Oopperan ohella Lehmann keräsi mainetta liedien esittäjänä – hän lauloi resitaaleissa aina eläkkeelle siirtymiseensä asti. Pitkällä, lähes 40 vuotta kestäneellä urallaan Lehmann esiintyi yli 500 äänitteellä.

## Myöhemmät vaiheet
Lavoilta vetäytymisensä jälkeen 1951 Lehmann opetti mestarikursseja kotonaan Santa Barbarassa ja Lontoossa. Levyteollisuuden edistämiseksi tekemästään työstä hän sai oman tähden Hollywood Walk of Famelle osoitteeseen 1735 Hollywood Boulevard – tosin etunimi väärin kirjoitettuna: ”Lottie”. Lehmann oli myös osaava kirjoittaja ja julkaisi neljä kirjaa: romaanin, kaksi muistelmateosta sekä kirjan laulun tulkinnasta vuosina 1937–1945.

Lotte Lehmann kuoli 88 vuoden iässä Santa Barbarassa vuonna 1976. Hänet on haudattu Zentralfriedhofin hautuumaalle Wieniin.

## Kirjat
**Orplid, mein Land* (1937)
**Anfang und Aufstieg* (1937)
**More than singing* (1945)
**My many lives* (1948)
YAMAM

**Yamam** () on Israelin terrorisminvastainen poliisiyksikkö. Yamamilla on ammattimaisen ja menestyksekkään anti-terroristiyksikön maine. Se suorittaa sekä panttivankien pelastusoperaatioita että hyökkäyksiä terroristeja vastaan. Terrorisminvastaisen toiminnan lisäksi se tekee SWAT-tyylisiä tehtäviä ja salaisen poliisin töitä.

## Nimi ja organisaatio

Yamam perustettiin 1974 Maalotin verilöylyn jälkeen. Israelissa Yamamia kutsutaan myös *Terrorismin vastaiseksi yksiköksi* (היחידה ללוחמה בטרור). Se kuuluu puolustusvoimien sijasta Magav-poliisivoimiin.

Yamam on riippumaton yksikkö ja tekee omia operaatioitaan.

## Yamamin päätehtävät

# Panttivankien pelastaminen (terroristeilta)
# Panttivankien pelastaminen (rikollisilta)
# Anti-terrorismi (ennalta ehkäisevät operaatiot)
# SWAT-operaatiot – vaarallisten rikollisten käsittely
# Salaisen poliisin tehtävät
# VIP-henkilöiden turvaaminen

## Yamamin johtajat

* Asaf Hafetz (1974–1988)
* Elik Ron (1988–1992)
* David Tzur (1992–1995)
* Toimivien johtajien nimet ovat salaisia

## Lähteet

## Aiheesta muualla
Keski-C

**Keski-C:llä** tarkoitetaan länsimaisessa musiikissa  C-nuottia, joka sijaitsee diskantti- ja bassoviivastojen välissä. Keski-C:tä kutsutaan usein myös nimellä C4 (nuotti-oktaavinotaatiossa)  tai oktaavialojen nimistön mukaisesti *yksiviivaiseksi c:ksi* (c¹).  Keski-C on yleensä kosketinsoitinten koskettimiston keskiosassa. Kitaran keski-C on oktaavia alempi *pieni c*.

Oktaavin keski-C:tä ylempänä on 2-viivainen C ja sitä edelleen oktaavin ylempänä on 3-viivainen C ja niin edelleen. Alaspäin oktaaveittain mentäessä seuraavaksi keski-C:stä tulevat pieni, suuri, kontra ja sub-kontra C.

Vaikka yksiviivaista c:tä nimitetään yleisesti keski-C:ksi, tämä nimitys on koskettimistokohtainen. Muiden soitinten soittajat saattavat kutsua sitä eri nimellä. Esimerkiksi länsimaisen konserttihuilun soittaja saattaisi kutsua tätä nuottia "ala-C:ksi", sillä se sijaitsee konserttihuilun alimmassa rekisterissä.

Nykyisen määritelmän mukaan, jossa yksiviivainen A (a¹) on 440 Hz, keski-C:n taajuus on noin 261,6 Hz.

## Lähteet
Nikeforos Bryennios vanhempi

**Nikeforos Bryennios** (*Νικηφόρος Βυρέννιος*) oli usurpaattori joka yritti kaapata vallan Bysantin valtakunnassa vuonna 1078. Hänen poikansa (tai lapsenlapsensa) nimi oli myös Nikeforos Bryennios. Nikeforoksen kapinasta kirjoittivat omissa teoksissaan ainakin hänen poikansa ja tämän vaimo Anna Komnena jotka olivat kummatkin historioitsijoita.

Keisari Mikael VII Dukas oli erittäin epäsuosittu sen jälkeen, kun hänen aikanaan valtakunta oli menettänyt alueita Italiasta ja Vähästä-Aasiasta. Armeija oli kapinan partaalla ja vuonna 1078 kaksi eri kenraalia kapinoivat. Nikeforos Botaniates marssi Nikaiaan ja julistautui siellä keisariksi. Samaan aikaan myös Nikeforos Bryennios, joka oli Mikaelin aikana ollut Dyrrakionin *[[dux]]*, aloitti kapinansa Balkanilla, jossa hänellä oli suurin tuki. Konstantinopolin aristokraatit ja papisto tukivat mieluimmin Botaniatesta ja tunnustivat hänet keisariksi.

Kun Botaniates pääsi valtaan, hän lähetti nuoren kenraali Aleksios Komnenoksen kukistamaan Bryenniosta joka oli jo saanut valtaansa suurimman osan Balkanista. Aleksioksen tytär Anna Komnena isänsä elämäkerrassa kertoo kuinka Aleksios oli vähällä hävitä taistelun, mutta sai lopulta sotajuonen ansiosta Bryennioksen armeijan kukistettua.

Taistelun jälkeen Bryennios vangittiin ja lähetettiin keisarin luokse. Bryennioksen kapinaa jatkoi hänen alaisensa Basilakios jonka Aleksios myös kukisti myöhemmin.

## Kirjallisuutta
* 
*
Iljan praasniekka

**Iljan praasniekka** on ortodoksinen juhla eli praasniekka, jota vietetään profeetta Elian muistoksi.

Suomen ortodoksisessa kirkossa Iljan praasniekkaa vietetään Ilomantsissa. Ilomantsin praasniekat olivat pitkään unohduksissa, mutta vuosina 1955–67 seurakunnan kirkkoherrana toiminut Kauko Salminen, Helsingin kirkkoherra Markku Salmisen isä, elvytti arkkipiispa Paavalin tukemana sekä Ilomantsin Iljan praasniekan että Hattuvaaran Petrun praasniekan. Iljan praasniekkaa vietetään joka vuosi 20. heinäkuuta. Praasniekka alkaa jo 19. heinäkuuta vigilialla. 20. heinäkuuta on juhlaliturgia, jonka yhteydessä kirkkoväki matkaa ristisaatossa järven rantaan. Järven rannassa toimitetaan vedenpyhitys, eli pappi siunaa järven veden. Liturgian jälkeen on kirkonmäellä yleinen kansanjuhla.

## Lähteet
Sultsina

**Sultsina** (karjalaksi *šul’ččina, sul’ččina, sul’čin*) on perinteisesti Laatokan Karjalassa ja Pohjois-Karjalassa valmistettu karjalainen leivonnainen, jonka kuori tehdään samasta taikinasta kuin karjalanpiirakat eli nostattamattomasta ruistaikinasta.

Taikina tehdään sekoittamalla ruisjauhoista ja vedestä tiivis taikina, joka kaulitaan kauttaaltaan ohuiksi pyöreiksi levyiksi karjalanpiirakan kuorien tapaan. Kalvomaisen ohuet kuoret paistetaan molemmilta puolilta hiilloksella, uunin arinalla tai liedellä rasvattomalla valuraudalla/paistinpannulla. Paistolämpötila on melko korkea. Kuoret voidellaan voisulalla tai voisula-vesiseoksella joko molemmilta tai vain toiselta puoleltaan ja kasataan pinoksi vadille liinan alle.

Täyte lisätään vasta hetki ennen syömään käymistä, usein vasta ruokapöydässä. Täytteenä on ohra-, riisi- tai mannaryyneistä keitettyä puuroa, joka levitetään kuoren voitelemattoman puolen keskiosaan poikittain. Täyte saa olla notkeampaa kuin karjalanpiirakoihin laitettava. Sultsinan reunat käännetään hetken pehmenemisen jälkeen ensin vastakkain täytteen päälle ja sitten vielä kaksin kerroin. Käärö syödään sormin.

Sultsinat, kuten monet muutkin karjalaisen ruokaperinteen leivonnaiset, ovat parhaimmillaan aivan tuoreina. Sultsinoita tehtiin kerralla syötävä määrä, eikä niitä varastoitu.

Sultsinoita myydään muun muassa Joensuun torilla sekä joissakin alueen ruokakaupoissa.

## Lähteet

## Aiheesta muualla
* Kansanterveyslaitoksen elintarvikeluettelo
Hokuriku

**Hokuriku** () on yksi Japanin alueista. Pitkänomainen alue sijaitsee Honshūn saaren keskiosassa Japaninmeren rannikolla ja kuuluu laajempaan Chūbun alueeseen. Sillä ei ole hallinnollista merkitystä. Yleensä Hokurikuun katsotaan kuuluviksi Fukuin, Ishikawan, Toyaman ja Niigatan prefektuurit, mutta joskus Niigata jätetään alueen ulkopuolelle. Alueen keskiosassa Japaninmereen työntyy Noton niemimaa.

Alue on kokonaisuudessaan vuoristoinen ja alavaa maata on vähän. Merkittävimpiin vuorijonoihin kuuluvat Echigo- ja Hidavuoret. Honshūn Japaninmeren puoliselle ilmastolle tyypillisesti alueen talvet ovat runsaslumisia. Alueen joet ovat vuoristoisuudesta johtuen nopeasti virtaavia; niistä tärkeimpiin kuuluvat muun muassa Shinano ja Jinzū. Vanhastaan Hokurikun alue on tunnettu nimillä *Hokuroku* (北麓) ja *Koshi no kuni* (越国). 

Edo-kaudella Hokuriku tuotti etenkin riisiä ja se kävi Osakan alueen ja Ezon eli nykyisen Hokkaidōn kanssa kauppaa *[[kotamaebune]]*-laivojen välityksellä. Muihin perinteisiin teollisuudenaloihin kuuluivat esimerkiksi silkinvalmistus ja puuteollisuus. Meiji-restauraation jälkeen alueelle syntyi vesivoiman tuotantoa ja myöhemmin 1900-luvulla metalli-, öljynjalostus-, kemian- ja koneteollisuutta. Toisen maailmansodan jälkeen alueen talous taantui, sillä se kärsi edelleen vuoristoisuuden aiheuttamista huonoista liikenneyhteyksistä. Hokurikun pohjoisosalla on läheiset talousyhteydet Suur-Tokioon, eteläosalla pikemminkin Keihanshinin metropolialueeseen. Pohjoisosassa on enemmän raskasta teollisuutta ja kemianteollisuutta, eteläosassa tekstiili- ja koneteollisuutta. Vuonna 2015 valmistunut luotijunayhteys Hokuriku Shinkansen on parantanut alueen saavutettavuutta ja lisännyt matkailua.

## Lähteet

## Aiheesta muualla
British Steel

**British Steel** on heavy metal -yhtye Judas Priestin vuonna 1980 julkaisema albumi. Sitä pidetään yhtenä yhtyeen parhaista ja merkittävänä albumina koko tyylilajinkin mittakaavassa. Sitä voidaan pitää yhtyeen lopullisena läpimurtoalbumina.

Levyn materiaali on sekoitus rosoisia (*Rapid Fire* ja *Steeler*), anthem-tyyppisiä mahtipontisia ynnä julistuksenomaisia kappaleita (*Metal Gods* ja *United*) ja rock-vivahteisempia kappaleita (tunnetut *Breaking the Law* ja *Living After Midnight*). Levyn rauhallisin kappale on reggae-rytmiikasta vaikutteita ottava *The Rage*. Kokonaisuutena levyn musiikki on sävyltään tummaa ja rytmiltään voimakasta, mutta silti suhteellisen melodista.

## Kappaleet
Kaikki kappaleet kirjoittanut Downing/Halford/Tipton

#
#
#
#
#
#
#
#
#

**Vuoden 2001 remasteroidun version bonusraidat**
#
#

## Kokoonpano
*Rob Halford – laulu
*K.K. Downing – kitara
*Glenn Tipton – kitara
*Ian Hill – basso
*Dave Holland – rummut

## Aiheesta muualla
*Judas Priest Info Pages , tietoa albumin synnystä 
* 
*
Bellini

**Bellini** tarkoittaa seuraavia asioita ja henkilöitä:

* Adriano Bellini (s. 1942), italialainen kehonrakentaja ja elokuvanäyttelijä
* Gentile Bellini (1429–1507), italialainen taidemaalari, Giovanni Bellinin veli
* Giovanni Bellini (1430–1516), italialainen taidemaalari
* Hilderaldo Bellini (1930–2014), brasilialainen jalkapalloilija
* Jacopo Bellini (1400–1470), italialainen taidemaalari, Giovanni Bellinin isä
* Mario Bellini (s. 1935), italialainen arkkitehti ja muotoilija
* Vincenzo Bellini (1801–1835), italialainen säveltäjä
* bellini, kuohuviinistä ja persikkasoseesta tai -nektarista sekoitettu drinkki
* Bellini, saksalainen popyhtye
Kaisu Virkkunen

**Kaisu Virkkunen** (5. lokakuuta 1919 Ilmajoki &ndash; 8. helmikuuta 1996 Tampere) oli merkittävä suomalainen opettaja, joka oli perustamassa Suomen ensimmäistä Steiner-koulua. 

Kaisu Virkkunen kuului vanhaan suomalaiseen Snellmanin sivistyssukuun. Hän oli rovasti, eduskunnan puhemies Paavo Virkkusen tytär ja Kansallis-Osake-Pankin pääjohtaja Matti Virkkusen sisar.

Sota-aikana Virkkunen toimi lottana ja meni naimisiin saksalaisen Gert Schretzmayr-Ernstin kanssa. Jatkosodan loppuvaiheessa hän muutti Saksaan ja joutui siellä 1½ vuodeksi amerikkalaisten internointileirille. Suomeen palattuaan hän valmistui kansakoulunopettajaksi ja oli perustamassa Suomen ensimmäistä Steiner-koulua Helsinkiin vuonna 1955. Vuonna 1971 Virkkunen oli mukana perustamassa Steiner-koulua Tampereelle.

Virkkunen myös käänsi ja kirjoitti antroposofista kirjallisuutta sekä organisoi steinerkoulun opettajien koulutusta Suomessa.

## Lähteet

## Aiheesta muualla

### Kirjallisuutta

* Eira Hernberg: *Aurinkosydän. Kaisu Virkkunen – ajattelun ja kasvatuksen taiteilija 1919–1996* ()